My Chemical Romance

Οι **My Chemical Romance** (επίσης γνωστοί ως **MCR**) είναι αμερικανικό Alternative rock συγκρότημα που σχηματίστηκε το 2001. Τα μέλη του συγκροτήματος είναι οι Gerard Way (τραγουδιστής), Frank Iero (κιθάρα και φωνητικά), Mikey Way (μπάσο), Ray Toro (κιθάρα και φωνητικά), Bob Bryar (ντράμς). Λίγο μετά τη δημιουργία του συγκροτήματος,υπέγραψαν συμβόλαιο με την εταιρεία Eyeball Records και το 2002 κυκλοφόρησαν το πρώτο τους άλμπουμ με τίτλο *I Brought You My Bullets, You Brought Me Your Love*. Τον επόμενο χρόνο υπέγραψαν με την δισκογραφική εταιρία Reprise Records και κυκλοφόρησαν την πρώτη μεγάλη τους επιτυχία *Three Cheers for Sweet Revenge* το 2004. Το album ήταν μια μεγάλη εμπορική επιτυχία, πουλώντας πάνω από δύο εκατομμύρια αντίγραφα, χάρη στην επιτυχία των τραγουδιών *Helena*, *I'm Not Okay (I Promise)*, και *The Ghost of You*. Η μπάντα συνέχισε αυτήν την επιτυχία το 2006 με το ''Black Parade'', και υπήρξε μεγάλη επιτυχία με το τραγούδι *Welcome To The Black Parade*. Ενώ οι ίδιοι ερμηνεύουν την μουσική τους απλά σαν rock, το είδος τους έχει γίνει ένα θέμα συζητήσεων μεταξύ των θαυμαστών και των μέσων.

Στις 22 Μαρτίου του 2013 ανακοίνωσαν μέσω του επίσημου ιστότοπου του συγκροτήματος την διάλυσή τους, μετά από 12 χρόνια καριέρας. Στις 20 Ιουλίου του 2016 όμως, διαγράφηκε το επίσημο tweet που ανέφερε την διάλυση του συγκροτήματος και στο YouTube ανέβηκε ένα βίντεο από τους MCR που έδινε μια ημερομηνία (23/9/16). Επίσης βγήκαν καινούργια ρούχα (merch) με το καινούριο λογότυπο του συγκροτήματος (MCRX). Τελικά όμως όλο αυτό δεν ήταν τίποτε άλλο παρά μια εορταστική επανακυκλοφορία του * The Black Parade* που σημάδεψε το '16 τα 10 Χρόνια από την κυκλοφορία του. Στις κοινότητες των φαν τους, φημολογείται ότι η επανένωσή των My Chemical Romance θα γίνει το 2019. Στις 31 Οκτωβρίου 2019, το συγκρότημα ανακοίνωσε την επιστροφή του, αποδεικνύοντας τις θεωρίες των φαν τους αληθινές, μέσω ανάρτησης στο διαδίκτυο, στην οποία ανακοίνωνε νέα ημερομηνία συναυλίας.

## Ιστορία

### Ξεκίνημα
Το συγκρότημα σχηματίστηκε από τον τραγουδιστή Gerard Way και τον πρώην drummer Matt Pelissier, περίπου μια εβδομάδα μετά την επίθεση της 11 Σεπτεμβρίου του 2001. Το να δει αυτοπροσώπως ο (τραγουδιστής) Gerard Way την σύγκρουση ων αεροπλάνων στο World Trade Center, επηρέασε την ζωή του και έφτασε στο σημείο να κάνει το συγκρότημα. Έγραψε το τραγούδι "Skylines and Turnstiles" για να εκφράσει τα συναισθήματα του για την Ενδεκάτη Σεπτεμβρίου. Σύντομα κάλεσαν τον Ray Toro και του ζήτησαν να συμμετάσχει στην μπάντα γιατί ο Gerard δεν μπορούσε να παίζει κιθάρα και να τραγουδάει ταυτόχρονα.Οι πρώτες περίοδοι ηχογραφήσεων έγιναν στη σοφίτα του Pelissier, όπου ηχογραφήθηκαν τα τραγούδια "Our Lady of Sorrows" (που στην αρχή ονομαζόταν "Bring More Knives") και "Cubicles". Ο Mikey Way, ο νεότερος αδερφός του Gerard, αγάπησε τόσο πολύ το demo που αποφάσισε να μάθει να παίζει καλύτερα μπάσο,και να μπεί και αυτός στο συγκρότημα.

Οι Μy Chemical Romance υπέγραψαν με την εταιρεία Eyeball Records και έπαιζαν στο ίδιο δωμάτιο με τους Pencey Prep και τους Thursday. Εκεί συνάντησαν και τον Frank Iero, τραγουδιστή και κιθαρίστα των Pencey Prep. Ο Frank Iero ήταν ήδη φίλος του Ray Toro. Αφού οι Pencey Prep διαλύθηκαν το 2001-2002, ο Frank έγινε ο κιθαρίστας των Μy Chemical Romance, λίγες μόνο μέρες πριν την ηχογράφηση του album. Τρεις μήνες μετά τον σχηματισμό του συγκροτήματος ηχογράφησαν το πρώτο τους album *I Brought You My Bullets, You Brought Me Your Love*, που κυκλοφόρησε από την Eyeball Records το 2002.

### Mainstream ξέσπασμα
Το 2003, η μπάντα υπέγραψε με την Reprise Records. Ακολουθώντας με μία περιοδεία τους Avenged Sevenfold, το συγκρότημα ξεκίνησε να δουλεύει πάνω στο δεύτερό του album, με τίτλο Three Cheers for Sweet Revenge. Κυκλοφόρησε το 2004 και έγινε πλατινένιο μέσα σε ένα χρόνο. Το συγκρότημα κυκλοφόρησε τρία singles από το album: το *I'm Not Okay* (*I Promise*), το *Helena* και το *The Ghost of You*. Εκείνο τον καιρό αντικαταστήθηκε ο Matt Pelissier με τον Bob Bryar, αφού πήγαν στην Ιαπωνία τον Ιούλιο του 2004. Η πραγματική αιτία για την αποχώρηση του Pelissier ήταν η διαφωνία με τον Ray Toro επειδή ο Pelissier έκανε πολλά λάθη με τα drums στις συναυλίες.

Στην αρχή του 2005, το συγκρότημα ήταν υποστηριγμένο από την πρώτη περιοδεία Taste of Chaos, και έκαναν ακόμα την έναρξη στην περιοδεία των Green Day για το album τους *[[American Idiot]]*. Το καλοκαίρι ήταν το πρώτο όνομα μαζί με τους Fall Out Boy στην περιοδεία Warped Tour 2005. Αργότερα τον ίδιο χρόνο, οι Μy Chemical Romance ήταν το πρώτο όνομα στην δικιά τους περιοδεία με τους Alkaline Trio και με τους Reggie and the Full Effect σε όλες τις ΗΠΑ. Την ίδια χρονιά, οι Μy Chemical Romance συνεργάστηκαν με τους The Used για μία επανεκτέλεση του κλασικού των Ντέιβιντ Μπάουι και των Queen*Under Pressure* που κυκλοφόρησε στα iTunes.

Στις 21 Μαρτίου 2006,κυκλοφόρησαν ένα σετ από 2 DVD και 1 CD με τον τίτλο *Life on the Murder Scene*. Περιέχει ένα dvd με την ιστορία του συγκροτήματος, ένα δεύτερο dvd με video clips, το πώς γυρίστηκαν και μερικές live εμφανίσεις. Ακόμη, ένα μη εξουσιοδοτημένο dvd για την βιογραφία των Μy Chemical Romance κυκλοφόρησε στις 27 Ιουνίου του 2006, με τίτλο Things That Make You Go MMM!. Το DVD δεν περιέχει κανένα video clip ή κάποια παράσταση, αλλά έχει συνεντεύξεις με αυτούς που γνώριζαν το συγκρότημα πολύ πριν γίνουν διάσημοι.

Η μπάντα ξεκίνησε να ηχογραφεί το τρίτο τους album στις 10 Απριλίου 2006 με τον Rob Cavallo, παραγωγό πολλών album των Green Day. Κανονικά θα ονομαζόταν The Rise and Fall of My Chemical Romance, αλλά σε μια συνέντευξη τους στο περιοδικό *[[Kerrang!]]*, ο Gerard Way δήλωσε ότι αυτός ήταν ο τίτλος που χρησιμοποιούνταν σαν βάση για την δημιουργία του album, τονίζοντας μάλιστα ότι "Ποτέ δεν ήταν ο τίτλος του album, ήταν πιο πολύ για αστείο, για πλάκα".

Στις 3 Αυγούστου του 2006, το συγκρότημα τελείωσε τα γυρίσματα για τα δύο πρώτα τραγούδια *Welcome to the Black Parade* και *Famous Last Words* για να κυκλοφορήσουν 22 Ιανουαρίου του 2007. Το video κατευθυνόταν από τον Sam Bayer, που διεύθυνε και το *[[Smells Like Teen Spirit]]* των Nirvana και όλα τα video των Green Day για το album τους *[[American Idiot]]*. Κατά τη διάρκεια των γυρισμάτων του video clip για το *Famous Last Words* ο Gerard και ο Bob Bryar τραυματίστηκαν.

### Μετά το ''Black Parade''
Το 2009 τραγούδησαν το *Desolation Row*, ένα τραγούδι του Μπομπ Ντίλαν για τις ανάγκες της ταινίας ''Watchmen''. Στις αρχές του 2010 ο Bob Bryar αποχώρισε και τη θέση του πήρε ο Michael Pedicone. Λέγεται οτι ο λόγος που αποχώρησε ο Bob Bryar από τους My Chemical Romance, είναι επειδή υπήρξε μια διαμάχη μεταξύ του Bob Bryar και του Mikey Way για προσωπικούς λόγους του Way. Ο Gerard Way σαν μεγάλος αδερφός λέγεται οτι αποφάσισε να διώξει τον Bob Bryar από το συγκρότημα, λόγο του αδερφού του. Λίγους μήνες αργότερα ηχογράφησαν το Album Danger Days το οποίο πήρε καλές κριτικές. Το Σεπτέμβριο του 2011 το συγκρότημα έδιωξε τον Pedicone διότι τους έκλεβε, λίγο αργότερα τον αντικατέστησε ο Jarrod Allexander.

Στα τέλη του 2012 κυκλοφορήσαν το τελευταίο Album τους Conventional Weapons το οποίο αποτελούταν από τραγούδια που ηχογραφήθηκαν το 2009.

Στις 22 Μαρτίου 2013, το συγκρότημα διαλύθηκε.
### Επανένωση
Στις 31 Οκτωβρίου 2019, το συγκρότημα ξεκίνησε να ανεβάζει μυστηριώδη εικόνες στο Instagram και το Twitter, και λίγες ώρες αργότερα ανακοίνωσαν την επανένωση τους με μια συναυλία τον Δεκέμβριο του 2019.

## Δισκογραφία
* I Brought You My Bullets, You Brought Me Your Love (2002)
* Three Cheers For Sweet Revenge (2004)
* The Black Parade (2006)
* Danger Days: The True Lives of the Fabulous Killjoys (2010)
* Conventional Weapons (2012)

## Μέλη
* Τζέραρντ Γουέι - Κύρια φωνή (2001-2013) (2019-σήμερα)
* Ρέι Τόρο - Κύρια κιθάρα, δεύτερη φωνή (2001-2013) (2019-σήμερα)
* Μάικυ Γουέι - Μπάσο (2001-2013)
* Φρανκ Αϊέρο - Ρυθμική κιθάρα,δεύτερη φωνή (2001-2013) (2019-σήμερα)
* Τζάροντ Αλεξάντερ - Ντραμς (2011-2013)
* Τζέιμς Ντιούις - Αρμόνιο, κρουστά, δεύτερη φωνή (2007-2013) (2019-σήμερα)
* Ματ Πελισιέ - Ντραμς (2001-2004)
* Μπομπ Μπράιαρ - Ντραμς (2004-2010)
* Μάικλ Πεδικόνε - Ντραμς (2010-2011)

## Παραπομπές


## Εξωτερικοί σύνδεσμοι

*  

Κατηγορία:Νικητές NME Awards
Κατηγορία:Μουσικά συγκροτήματα αδελφών
Κατηγορία:Rock συγκροτήματα από το Νιου Τζέρσεϊ
Κατηγορία:Αμερικανικά emo συγκροτήματα